**รายงานการประชุมคณะผู้บริหารท้องถิ่น/ พนง.ส่วนตำบล/พนง.จ้าง อบต.แกใหญ่/**

**ประจำเดือน ตุลาคม 2561**

**วันที่ 3 ตุลาคม 2561 เวลา 14.00 น.**

**ณ อาคารอเนกประสงค์ที่ทำการองค์การบริหารส่วนตำบลแกใหญ่**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**เริ่มประชุมเวลา 14.30 น.**

เมื่อสมาชิกมาครบองค์ประชุมแล้ว นายประกาศิต จันทน์หอม ตำแหน่ง ปลัดองค์การบริหารส่วนตำบล ปฏิบัติหน้าที่ นายกองค์การบริหารส่วนตำบลแกใหญ่ ได้กล่าวเปิดประชุม และดำเนินการตามระเบียบวาระต่างๆ ดังนี้

เป็นการเริ่มต้นปีงบประมาณใหม่ เราต้องมาตรวจสอบที่ค้างอยู่โดยเฉพาะสิ้นปีงบประมาณตามกฎหมายพัสดุเดิม ได้บอกว่าก่อนสิ้นกันยายนให้ผู้บริหารท้องถิ่นแต่งตั้ง คณะบุคคลหรือบุคคลทำการตรวจนับพัสดุที่คงเหลือมีคำสั่งแต่งตั้งลงนามไปแล้วการเริ่มดำเนินการตาม กฎหมายบอกว่า ให้เริ่มดำเนินการตั้งแต่วันทำการแรกของเดือนตุลาคมจนกว่าจะแล้วเสร็จ กรรมการก็เป็นชุดที่เคยผ่านงานมาแล้ว ก็จะรู้ว่าตรวจสอบเจอชำรุดบกพร่อง ก็รายงานตรวจนับตามความเป็นจริงเมื่อรายงานของกรรมการเสร็จ ทาง อบต. ก็มีหน้าที่ที่จะต้องส่งรายงานแจ้งไปหน่วยตรวจสอบหรือสำนักงานที่เกี่ยวข้อง เช่น สตง. เป็นต้น กรรมการที่ได้รับแต่งตั้งไปก็เริ่มดำเนินการได้แล้ว

**ระเบียบวาระที่ 1 - เรื่องประธานแจ้งให้ที่ประชุมทราบ**

นายประกาศิต จันทน์หอม

 (ประธาน) - เดือนนี้การประชุมรับนโยบายมาตั้งแต่ต้นเดือนมีการเปลี่ยนแปลงบุคคลอยู่ที่ว่าการอำเภอเมืองสุรินทร์ มีปลัดอำเภอโยกย้าย ก็มีคนใหม่เข้ามา สืบเนื่องจากมีเจ้าหน้าที่ปกครอง ได้เกษียณราชการในสำนักงานที่ว่าการอำเภอเมืองสุรินทร์ ก็จะมีท่านคมกฤช พรหมบุตร ปลัดอำเภอฝ่ายป้องกันและท่านปศุสัตว์อำเภอที่เรารู้จักว่าหมอป่อง ก็จะมีมาใหม่ พันจ่าโทสามารถ ปล้องไหม เป็นทหารเรือ เป็นเจ้าพนักงานปกครองชำนาญการ อยู่ศาลากลาง จังหวัดสุรินทร์ ขอโอนเข้ามาทำงานที่อำเภอเมืองสุรินทร์ อีกท่านหนึ่งร้อยตรีเบญจชัย เผือกแก้วก็ไปอยู่ทีเขวาสินรินทร์

 - เมื่อวานวันที่ 2 มีการประชุมประจำเดือนหัวหน้าส่วนฝ่ายปกครองท้องที่ ท่านผู้ว่าราชการจังหวัดสุรินทร์ท่านอยากมาพบปะกับพี่น้องชาวอำเภอเมืองสุรินทร์ไม่ว่าจะเป็นฝ่ายปกครองท้องที่ท่านก็นัดหมายเป็นภาคบ่ายที่หอประชุมจังหวัดสุรินทร์ ท่านผู้ว่าราชการจังหวัดสุรินทร์ ท่านย้ายมาจาก จังหวัดสมุทรสาคร ชื่อท่านประภัสสร์ มาลากาญจน์

 - เดือนตุลาคมนี้ จะมีวันหยุดราชการ

 1. 13 ตุลาคม เป็นวันคล้ายวันเสด็จสวรรคต ของในหลวงรัชกาลที่ 9

 2. 23 ตุลาคม เป็นวันคล้ายวันเสด็จสวรรคต ของในหลวงรัชกาลที่ 5 เป็นวันปิยมหาราช ทางองค์กรปกครองส่วนท้องถิ่นก็ไม่ได้จัดกิจกรรม ก็ให้องค์กรส่วนท้องถิ่นทุกแห่งไปรวมกันที่ศาลากลาง

/- ส่วนเรื่องนโยบาย

 - ส่วนเรื่องนโยบายทางจังหวัดก็มีการแจ้งงานในระบบ e-laas หรือหลายๆระบบ ตั้งแต่ต้นปีงบประมาณก็จะมีการแจ้งมาเรื่อยๆจนถึงวันสิ้นปีงบประมาณ กู้ยังมีท้องถิ่นใช้งานไม่ครบทุกระบบ จำนวน 8 แห่ง อำเภอเมืองมีที่เดียว คือ อบต. สลักได นอกนั้นเป็น บะ โนน หนองอียอ หนองไผ่ล้อม ผักไหม ช่างปี่ หนองเขวา ซึ่ง อบต. เหล่านี้ต้องชี้แจงไปที่ สำนักงานท้องถิ่นจังหวัด

 - ส่วนการขยายระยะเวลาการเบิกจ่ายงบประมาณก็มีหนังสือสั่งการมา ได้แจ้งทุกกอง ไปแล้ว ให้ทำกันเงินไว้ในกรณีที่มีหนีผูกพันแต่มีความจำเป็นต้องใช้จ่ายต่อไป ถ้าเป็นเงินอุดหนุนเฉพาะกิจที่เป็นเงินยอดสูงๆ ก็เป็นอำนาจผู้ว่าราชการจังหวัด

 - เรื่องข้อบัญญัติงบประมาณของเราก็ประกาศไปใช้แล้ว มีผลวันที่ 1 ตุลาคม 2561 ก็ได้มอบหมายจัดทำรูปเล่มและมอบให้บุคคลที่เกี่ยวข้อง

 **ที่ประชุม**ฯ - รับทราบ

**ระเบียบวาระที่ 2** - **เรื่อง รับรองรายงานการประชุมครั้งที่ 9/2561 เมื่อวันที่ 11 กันยายน พ.ศ.2561**

นายประกาศิต จันทน์หอม

 (ประธาน) - การรับรองรายงานการประชุมครั้งที่แล้วซึ่งเป็นการประชุมประจำเดือนของข้าราชการ- การรับรองรายงานการประชุมครั้งที่แล้วซึ่งเป็นการประชุมประจำเดือนของข้าราชการพนักงานส่วนตำบล สำเนารายงานการประชุมก็จะผ่าน ผอ.แต่ละกองไปแล้ว ใครมีข้อเสนออย่างไร แก้ไขอย่างไร โต้แย้งหรือแก้ไขจะขอมติในการรับรองรายงานการประชุม ท่านใดเห็นสมควรรับรองรายงานการประชุมครับ

 **ที่ประชุมฯ** - มติที่ประชุมไม่มีข้อโต้แย้งให้ถือว่าที่ประชุมรับรองรายงานการประชุมครั้ง ที่ 9/2561 เมื่อวันที่ 11 กันยายน พ.ศ. 2561 ด้วยมติเป็นเอกฉันท์

 **ระเบียบวาระที่ 3** - **เรื่อง ถือเป็นแนวทางปฏิบัติ**

นายประกาศิต จันทน์หอม

 (ประธาน) - เมื่อเช้าได้ประชุม หัวหน้าสำนัก ผอ. ทุกกอง ก็ได้แจ้งเกี่ยวกับเวลาเราทำหนังสือไปถึง ผู้ว่าราชการจังหวัด ก็จะมีรูปแบบมาเหมือนกันทั้งหมด ถ้าไม่เหมือน หน้าห้องผู้ว่าราชการก็จะไม่นำเสนอให้ ก็มีการคัดกรองก่อนนำเสนอ

 - ใครที่มีบุตร – หลาน ที่โตเป็นหนุ่ม ทางสัสดี ฝากประชาสัมพันธ์ เรื่องทหารกองเกิน ผู้ที่เกิด พ.ศ. 2541 ได้รับหมายเรียกให้ไปติดต่อตั้งแต่เดือนมกราคม ที่ผ่านมาแล้ว ถ้าเจ้าตัวไปรับเองไม่ได้ก็สามารถให้บุคคลอื่นไปรับแทนได้ ต้องเป็นหนังสือมอบอำนาจ และวันมอบอำนาจจะต้อใกล้วันหมดเขตรับหมายเรียกเกณฑ์ประมาณเดือนธันวาคม โดยมีบัตรประชาชน ใบสำคัญ ส.ด.9 และหนังสือมอบอำนาจก็สามารถรับแทนได้และเขาก็จะกำหนดวันเกณฑ์ทหารในหมายเรียกนั้น

/- การจัดทำ

 - การจัดทำข้อบัญญัติการควบคุมการเลี้ยงสัตว์และการปล่อยสัตว์ ซึ่งสาเหตุมาจากโรคพิษสุนัขบ้าที่มันระบาด อยากให้ท้องถิ่นทั่วประเทศดูแลเรื่องสัตว์เลี้ยงดังกล่าว เมื่อเช้า ได้ประชุมวางแผนกันไปแล้ว

 - การประเมินองค์กรปกครองส่วนท้องถิ่น การประเมินผู้บริหารท้องถิ่นนั่นแหละคือการประเมินองค์กรจะมีส่วนประกอบค่อนข้างเยอะตั้งแต่เรื่องการประหยัดพลังงาน ทรัพยากรที่ ใช้ไป งบประมาณ รวมกันทั้งหมด ตรงนี้เหลืออยู่ 4 แห่งที่ยังไม่ได้ส่ง ทางจังหวัดก็ขยายให้

 - เรื่องข้อบัญญัติงบประมาณรายจ่ายประจำปี มีแห่งเดียวที่ยังไม่ได้ส่งงบประมาณรายจ่ายประจำปีให้ทางอำเภอลงนาม มีปัญหาสภาไม่รับหลักการ คือ อบต. สลักได ยังไม่มีข้อบัญญัติใช้กับเขา

 - งานช้างสุรินทร์เดือนพฤศจิกายน กำหนด วันเสาร์ที่ 17 และวันอาทิตย์ที่ 18 คือวันแสดงช้าง

 - นโยบายของจังหวัดก็จะเรื่องวิทยฐานะของครูก็จะได้มอบให้ทางกองการศึกษามาสรุปให้ฟัง

 - เรื่องของเราที่มีปัญหาอยู่ทุกวันก็คือสภาพแวดล้อม เรื่องขยะ ถ้ามีเศษพลาสติกแค่ถุงสองถุงไปวางไว้ต่อไปมันก็จะตามมาเป็นภูเขา

 - เมื่อสิ้นปีงบประมาณก็ต้องเริ่มปีงบประมาณใหม่สิ่งไหนต้องรายงาน

 1. รายงานการประหยัดไฟฟ้ากำหนดให้รายงานทุกเดือน เป็นการประเมินองค์กร

 2.รายงานด้านสถิติการก่อสร้างทางกองช่างก็รายงานทุกเดือน

 - ทางสำนักปลัด มีภารกิจที่ต้องดำเนินการอีก จะมีการประชุมผู้บริหาร ผอ. กอง เรื่องการจัดกรอบอัตรากำลังเราจะต้องรู้ว่าอะไรบ้างจะต้องมีวัสดุเครื่องมือเครื่องไม้เพิ่มขึ้น

 - ทางกองการศึกษาก็จะมีโครงการตั้งแต่ต้นปีงบประมาณอยากให้ประสานหน่วยงานที่เกี่ยวข้องไว้แต่เนิ่นๆต้องส่งไปที่พัสดุกลาง

 1. โครงการลอยกระทงก็ให้ประสานนัดหมายประชุมผู้ที่เกี่ยวข้อง ทั้งชุมชน ทั้งสถานที่

 2. เรื่องของการแข่งขันกีฬาประจำปี หารือทางกองคลังเรื่องงบประมาณ มีปัญหาอะไรไหม

 - เรื่องศูนย์พัฒนาเด็กเล็กทางกองการศึกษาดูตรงนั้นด้วย ก็จะมีการก่อสร้างใหม่แน่นอน 1 แห่ง ศูนย์โรงเรียนบ้านแกใหญ่ให้ทางพนักงานจ้างเข้าไปดู ตอนนี้ยังดูระเบียบก่อนถ้าทำได้ก็จะจ้างเหมาให้เดินสายไฟให้ใหม่ทั้งหมด ศูนย์นาเกาต้องอดทนไปก่อนบางอย่างมันมีขั้นตอนเรื่องการบริหาร เช่นศูนย์เด็กเราให้คุณบริหารกันเอง จัดการกันได้ก็จัดการพูดคุยกัน แล้วก็มาช่วยกันแก้ไขกันต่อไป

- การประชุมประจำเดือนเกี่ยวกับวิทยฐานะของคุณครู เชิญ ผอ.กองการศึกษา

นางประภาลักษณ์ กิ่งแก้ว

 (ผอ. กองการศึกษา) - เรียนท่านนายก อบต. แกใหญ่ เรื่องเกี่ยวกับการประชุมประจำเดือน เขาแจ้งให้เข้าไปในระบบล็อกบุ๊ก เขาแจ้งไว้ก่อนเพราะระบบยังไม่สมบูรณ์ คุณครูทุกคนจะต้องมี GMAIL

/เข้าระบบ

 เข้าระบบเข้าไปคีย์ในระบบ แต่ตอนนี้ระบบยังไม่สมบูรณ์ ทางหัวหน้าสดใสก็ไม่ได้ชี้แจงอะไรมากให้เรามาอ่านรายละเอียดซึ่งกลุ่มงานบริหารบุคคลก็ได้ประกาศจังหวัดสุรินทร์มาแล้ว ประกาศเรื่องบริหารงานบุคคลเกี่ยวกับประกาศหลักเกณฑ์และเงื่อนไขเกี่ยวกับการบริหารงานบุคคลข้าราชการหรือพนักงานครูบุคลากรทางการศึกษา ของ อปท. เมื่อวันที่ 31 กรกฎาคม 2561 ซึ่งในที่ประชุมทางกองการศึกษาก็ได้แจ้งในเรื่องของวิทยฐานะของครูที่บรรจุครบ 5 ปี ก็จะต้องทำขอวิทยฐานะจาก คศ.1 เป็น คศ. 2 ชำนาญการ ก็มีแค่นี้คะ ขอบคุณคะ

นายประกาศิต จันทน์หอม

 (ประธาน) - ของเรามีเข้าเกณฑ์ไหม

นางประภาลักษณ์ กิ่งแก้ว

 (ผอ. กองการศึกษา) - ไม่มีคะ

นายประกาศิต จันทน์หอม

 (ประธาน) - ก็พยายามติดตามผลประโยชน์ของตัวท่านด้วย

นายประกาศิต จันทน์หอม

 (ประธาน) - เมื่อวานทางสำนักงานปศุสัตว์อำเภอได้สอบถามทางแกใหญ่รายงานเรื่องโด๊ดยาพิษสุนัขบ้าไปหรือยัง ตอนนี้ยามาแล้ว อยากให้เราจองไว้ก่อน เพราะการฉีดยังไม่ครบยังขาดไปเยอะ ต้องประสานทางปศุสัตว์ไว้ก่อน ตอนนี้งานนี้โอนไปยังงานสาธารณสุขแล้ว แต่ด้วยงานสาธารณสุขยังใหม่ก็ยังต้องประสานงานกับงานป้องกันฯ ตลอดเวลา

 - ช่วงนี้ไข้เลือดระบาดฝากศูนย์เด็กเล็กด้วย ถ้ามีอาการเข้าข่ายสุ่มเสี่ยงสงสัยก็รายงานเข้ามาที่กองในสังกัดเราก็จะส่งงานสาธารณสุขไปดูอาการเบื้องต้น เรื่องนี้สถิติที่ผ่านมาของแกใหญ่เป็นอันดับที่ 2 ของอำเภอ ที่ว่ามีเด็กเป็นไข้เลือดออกว่ามีผู้เสียชีวิตจากไข้เลือดออกอายุ 25-26 ปี ผู้ใหญ่ก็เป็นได้ ขึ้นอยู่ว่าจะทำอย่างไรกำจัดตนตอแหล่งกำเนิด ในการรณรงค์นี้ ต้องฝากงานสาธารณสุขไว้

 - เตรียมการประเมินพนักงานขอให้เตรียมให้เสร็จภายในวันศุกร์ วันจันทร์เอาเข้าคณะกรรมการกลั่นกรอง

**ที่ประชุมทราบ - รับทราบและถือปฏิบัติ**

**/**ระเบียบวาระที่ 4

**ระเบียบวาระที่ 4 - เรื่องอื่นๆ**

**- ไม่มี**

- ขอให้ทุกคนเริ่มต้นปีงบประมาณใหม่ สิ่งใหม่ๆที่มันไม่ดีก็ลืมๆไป ให้ตั้งใจเห็นประโยชน์ส่วนรวมเป็นหลัก วันนี้ขอขอบคุณพี่น้องทุกท่านที่มาประชุมประจำเดือนต้นปีงบประมาณ 2562 ขอปิดการประชุม

**ปิดการประชุม - 16.00 น.**

 (นางสาวไพรรัฐ ถือกล้า)

 ตำแหน่ง ผู้ช่วยเจ้าพนักงานธุรการ

 ผู้บันทึกรายงายการประชุม

 ( นายประกาศิต จันทน์หอม )

 ปลัดองค์การบริหารส่วนตำบล ปฏิบัติหน้าที่

 นายกองค์การบริหารส่วนตำบลแกใหญ่

 ผู้ตรวจรายงานการประชุม